Tazwart tamatut n wedlis isemma-as « Asegzawal ameẓyan n tsekla » d awalen igejdanen i ssemrasen di tṣelḍt n tsekla, deg 2015 yessufeɣ-d « Poésie kabyle », yewwi-d ɣef wayen yexdem deg ugemmir n duktura, yemmeslay-d deg-s ɣef wamek i d-iḥawec akk isefra-nni n zik d wayen iten-idḥawcen d wemek i d-tezger seg yilel n timawit ɣer tirawit, yemmeslay-d ula ɣef talɣiwin n tmedyazt seg Yusef Uqasi d asawen, deg yiwen useggas di 2015 ffɣen-d sin yidlisen i yettwellihen imeɣri ɣer tɣuri n tsekla, bnan ɣef sin n yiḥricen iwumi isemma « Kra n tsura i tɣuri n tsekl. 1. Ɣef tsekla d tɣuri ». Deg useggas n 2019 yessufeɣ-d yiwen n udlis s tefransist isemma-as « Littérature kabyle. Contexte, poétique et enseignement » yewwi-d deg-s azal n 10 n tezrawin, yebḍa d ixfawen yettawi-d ɣef tsekla tamaynut s umata n taqbaylit ama dayen yerzan aselmed-ines, ama dayen yellan daxel n uḍris, d timuɣliwin ama ɣef wayen yexdem Ɛmer Mezdad, Maɛṭub Lwennas, Arrac imecṭaḥ. Adlis aneggaru i d-yefɣen d win yexdem netta d Zahir Meksem, iwumi semmawin « Tisekkiwin n yiḍrisen », wwin-d ɣef tewsatin n yiḍrisen yellan deg teqbaylit, maca maci akk kra kan n tewsatin. Adlis aneggaru i d-yeffɣen d ungal deg 2022 iwumi isemma « Tiṭ d yilleḍ. Ayen i d-qqarent tewriqin ».